ಡ್ರಗ್ಸ್ ಕೇಸ್: ಎನ್.ಸಿ.ಬಿ ವಶದಲ್ಲಿ ಕನ್ನಡದ ಬಿಗ್ ಬಾಸ್ ಸ್ಪರ್ಧಿ.! ಬೆಂಗಳೂರು: ಸ್ಯಾಂಡಲ್ ವುಡ್ ನಲ್ಲಿನ ಡ್ರಗ್ಸ್ ಜಾಲ ಪ್ರಕರಣಕ್ಕೆ ಸಂಬಂಧಿಸಿದಂತೆ ಬಿಗ್ ಬಾಸ್ ಕನ್ನಡ ಕಾರ್ಯಕ್ರಮದಲ್ಲಿ ಸ್ಪರ್ಧಿಸಿದ್ದ ಆದಂ ಪಾಷಾ ರನ್ನು ನಾರ್ಕೋಟಿಕ್ಸ್ ಕಂಟ್ರೋಲ್ ಬ್ಯೂರೋ ವಶಕ್ಕೆ ಪಡೆದಿದೆ. ಡ್ರಗ್ ಪೆಡ್ಲರ್ ಅನಿಕಾ ಜೊತೆಗೆ ಆದಂ ಪಾಷಾ ಪರಿಚಯವಿದ್ದು, ಆಕೆಯಿಂದ ಆದಂ ಪಾಷಾ ಡ್ರಗ್ಸ್ ಖರೀದಿ ಮಾಡುತ್ತಿದ್ದರು ಎಂಬ ಮಾಹಿತಿ ಲಭ್ಯವಾಗಿದೆ. ಈ ಹಿನ್ನಲೆಯಲ್ಲಿ ಆದಂ ಪಾಷಾ ರನ್ನು ಎನ್.ಸಿ.ಬಿ ವಶಕ್ಕೆ ಪಡೆದು, ವಿಚಾರಣೆಗೆ ಒಳಪಡಿಸಿದೆ. ಆಂಕರ್ ಅನುಶ್ರೀ ಫೋನ್ ಸೀಕ್ರೆಟ್: ಆ 38 ಫೋನ್ ನಂಬರ್ ಯಾರದ್ದು.? ಡ್ಯಾನ್ಸ್ ಕ್ಲಬ್ ಗಳಲ್ಲಿ ಆದಂ ಪಾಷಾ ಆಫ್ರಿಕನ್ ಮ್ಯೂಸಿಕ್ ಕ್ಲಬ್, ಡ್ಯಾನ್ಸ್ ಕ್ಲಬ್ ಗಳಿಗೆ ಆದಂ ಪಾಷಾ ಹೋಗುತ್ತಿದ್ದರು. ಈ ವೇಳೆ ಅವರಿಗೆ ಡ್ರಗ್ ಪೆಡ್ಲರ್ ಅನಿಕಾ ಪರಿಚಯವಾಗಿದ್ದಾಳೆ. ಆದರೆ, ಅನಿಕಾ ಇಂದ ನಾನು ಡ್ರಗ್ಸ್ ಖರೀದಿ ಮಾಡಿಲ್ಲ ಎಂದು ಈ ಹಿಂದೆ ಆದಂ ಪಾಷಾ ಹೇಳಿಕೊಂಡಿದ್ದರು. ಆದ್ರೀಗ, ಆದಂ ಪಾಷಾ ಡ್ರಗ್ಸ್ ಖರೀದಿ ಮಾಡಿರುವ ಬಗ್ಗೆ ಎನ್.ಸಿ.ಬಿಗೆ ಖಚಿತ ಮಾಹಿತಿ ಲಭ್ಯವಾಗಿದೆ ಎನ್ನಲಾಗಿದೆ.